આ ખર્ચના આંકડા માત્ર જાણકારી પૂરતા જ છે, બાકી અહીં રહેતા વડીલોને આ બધી સગવડ તદ્દન નિઃશુલ્ક આપવામાં આવે છે.એમની નાની મોટી બીમારીમાં સારવાર માટે જેતપુર/જૂનાગઢના નિષ્ણાત તબીબોની સેવા લેવામાં આવે છે. જો બીમારી મોટી જણાય તો, વડીલોને એમનાં સગાસંબંધીઓના ઘેર લઈ જવાની છૂટ આપવામાં આવે છે. કોઈ વડીલ ‘વડીલવંદના’માં જ સ્વર્ગવાસ પામે તો, એમની અંતિમવિધિ સંસ્થાના મેનેજર કિશોરભાઈ પંચમીયા અને દિનેશ મેવાડા કરાવે છે.